EkBass/fiwiki-20250220-pages-articles huggingface dataset:
Paul Scholes

Paul Scholes (s. 16. marraskuuta 1974 Salford, Suur-Manchester, Englanti) on uransa lopettanut englantilainen jalkapalloilija, pelipaikaltaan keskikenttäpelaaja. Hän edusti koko ammattilaisuransa Englannin Valioliigassa pelaavaa Manchester Unitedia. == Seurajoukkueura == Scholes pelasi koko uransa Manchester Unitedissa, vaikka nuorena poikana oli kova Oldhamin kannattaja. Hän debytoi seuran edustusjoukkueessa vuonna 1994 ja voitti joukkueessa Valioliigan mestaruuden yksitoista kertaa (1996, 1997, 1999, 2000, 2001, 2003, 2007, 2008, 2009, 2011, 2013), FA Cupin kolmesti (1996, 1999, 2004), Liigacupin 2006, 2009 ja 2010 sekä Mestarien liigan vuosina 1999 ja 2008. Scholes on English Football Hall of Famen jäsen. Scholes lopetti uransa 2010–11 jälkeen, mutta teki paluun 8. tammikuuta 2012 loppukauden mittaisella sopimuksella Unitedin kärsittyä paljon loukkaantumisista. Hän päätti uransa toistamiseen Valioliigan mestaruuteen 2013. == Maajoukkueura == Englannin maajoukkueessa Scholes oli joukkueen avainpelaajia. Hän pelasi maajoukkueessa vuosina 1997–2004 yhteensä 66 ottelua ja teki 14 maalia. Hän pelasi MM- kilpailuissa 1998 ja 2002 sekä EM-kilpailuissa 2000 ja 2004. == Tilastot == Kausi Valioliiga FA Cup Liigacup Eurocupit Muut ottelut Yhteensä Ottelut Maalit Ottelut Maalit Ottelut Maalit Ottelut Maalit Ottelut Maalit Ottelut Maalit 1992–93 0 0 0 0 0 0 0 0 0 0 0 0 1993–94 0 0 0 0 0 0 0 0 0 0 0 0 1994–95 17 5 3 0 3 2 2 0 0 0 25 7 1995–96 26 10 2 1 1 2 2 1 0 0 31 14 1996–97 24 3 2 2 2 1 4 0 1 0 33 6 1997–98 31 8 2 0 1 0 7 2 1 0 42 10 1998–99 31 6 6 1 1 0 12 4 1 0 51 11 1999–00 31 9 0 0 0 0 11 3 3 0 45 12 2000–01 32 6 0 0 0 0 12 6 1 0 45 12 2001–02 35 8 2 0 0 0 13 1 1 0 51 9 2002–03 35 14 3 1 6 3 10 2 0 0 52 20 2003–04 28 9 6 4 0 0 5 1 1 0 40 14 2004–05 33 9 6 3 2 0 7 0 1 0 49 12 2005–06 20 2 0 0 0 0 7 1 0 0 27 3 2006–07 30 6 4 0 0 0 11 1 0 0 45 7 2007–08 24 1 3 0 0 0 7 1 0 0 34 2 2008–09 21 2 2 1 3 0 6 0 3 0 35 3 2009–10 28 3 0 0 2 1 7 3 1 0 38 7 2010–11 22 1 3 0 0 0 7 0 1 0 33 1 2011–12 17 4 2 0 0 0 2 0 0 0 21 4 2012–13 16 1 3 0 0 0 2 0 0 0 21 1 Yhteensä 499 107 49 13 21 9 134 26 15 0 718 155 == Saavutukset == * Englannin valioliigan voitto: 1995–96, 1996–97, 1998–99, 1999–00, 2000–01, 2002–03, 2006–07, 2007–08, 2008–09, 2010–11, 2012–13 * FA Cupin voitto: 1996, 1999, 2004 * Englannin liigacupin voitto: 2006, 2009, 2010 * FA Community Shieldin voitto: 1996, 1997, 2003, 2008, 2010 * Mestarien liigan voitto: 1999, 2008 * Intercontinental Cupin voitto: 1999 * Jalkapallon seurajoukkueiden maailmanmestaruuskilpailujen voitto: 2008 * Valioliigan kuukauden pelaaja: tammikuu 2003, joulukuu 2003, lokakuu 2006 * English Football Hall of Fame: 2008 == Lähteet == Luokka:Englantilaiset jalkapalloilijat Luokka:Vuonna 1974 syntyneet Luokka:Elävät henkilöt
Hugo Kaun

Hugo Wilhelm Ludwig Kaun (21. maaliskuuta 1863 Berliini – 2. huhtikuuta 1932 Berliini) oli saksalainen säveltäjä, kapellimestari ja musiikinopettaja. Kaun syntyi ja opiskeli Berliinissä. Vuonna 1886 hän siirtyi Yhdysvaltoihin ja asettui Milwaukeehen. Siellä hän toimi kapellimestarina ja opettajana konservatoriossa. Myöhemmin Kaun palasi Berliiniin, jossa hän jatkoi musiikin opettamista. Kaunin tuotantoon kuuluu muun muassa oopperoita ja sinfonioita. == Aiheesta muualla == * Luokka:Saksalaiset säveltäjät Luokka:Saksalaiset kapellimestarit Luokka:Vuonna 1863 syntyneet Luokka:Vuonna 1932 kuolleet
Eduskuntatoimittaja

Eduskuntatoimittaja on lehden toimitukseen kuuluva politiikan toimittaja, joka kirjoittaa nimenomaan eduskuntaan liittyvistä tapahtumista. Joissain suuremmissa lehdissä eduskuntatoimittamisen hoitaa poliittinen toimitus, minkä vuoksi toimittajaa ei välttämättä kutsuta juuri eduskuntatoimittajaksi. Joistain eduskuntatoimittajista on tullut kansanedustajia, kuten Jaakko Laaksosta. ==Nykyisiä eduskuntatoimittajia== *Maija Hurri, Kristillisdemokraattinen viikkolehti *Rolf Sormo, Perussuomalainen *Tiina Virtanen, Uutispäivä Demari ==Entisiä eduskuntatoimittajia== *Tarmo Ropponen, Yleisradio Luokka:Eduskunta Luokka:Journalismi Suomessa
Graeme Le Saux

Graeme Pierre Le Saux (s. 17. lokakuuta 1968 Jersey) on englantilainen jalkapalloilija, joka pelasi vasempana laitapuolustajana. Le Saux aloitti uransa St. Paulsin joukkueessa, josta hän siirtyi Chelseaan vuonna 1987. Vuonna 1993 hän siirtyi pääkaupungista Blackburn Roversin riveihin, missä hän voitti Valioliigan vuonna 1995. Elokuussa 1997 Le Sauxista tuli Englannin kallein puolustaja, kun Chelsea osti hänet takaisin viiden miljoonan punnan siirtosummalla. Hän pelasi seurassa kuusi kautta, kunnes hänet ja seitsemän miljoonaa puntaa vaihdettiin Southamptonin lupaavaan Wayne Bridgeen vuonna 2003. Le Saux lopetti uransa toukokuussa 2005. Englannin maajoukkueessa Le Saux pelasi 36 ottelua ja teki niissä yhden maalin vuosina 1994–2000. Hän edusti maataan MM-kisoissa 1998. Vuoden 1996 EM-kisat jäivät häneltä väliin loukkaantumisen vuoksi. Peliuransa jälkeen Le Saux on työskennellyt BBC:n jalkapallo-ohjelmissa. Hän kuitenkin jätti BBC:n ennen vuoden 2006 MM-kisoja, kun häntä ei valittu mukaan MM-kisojen kommentaattoritiimiin.Le Saux quits BBC after being left out of World Cup team == Lähteet == == Aiheesta muualla == *Le Saux Valioliigan sivuilla *Le Saux Yahoo! Sportin tietokannassa Luokka:Englantilaiset jalkapalloilijat Luokka:Vuonna 1968 syntyneet Luokka:Elävät henkilöt
Bridgeport

Bridgeport on Yhdysvaltain itärannikolla sijaitsevan Connecticutin osavaltion suurin kaupunki. Sen pinta-ala on 50 km² (vettä 9 km²) ja asukasluku 144 229 (2010).https://www.census.gov/quickfacts/bridgeportcityconnecticut == Historia == Alueella 1800-luvun lopulla alkanut teollistuminen oli nopeaa ja vuoteen 1930 mennessä Bridgeportista oli kasvanut merkittävä teollisuuskeskus. Kaupungin väkiluku kasvoi räjähdysmäisesti vuoteen 1920 asti ja jatkoi hidasta kasvua vielä 1970-luvulle, minkä jälkeen väkiluvun väheneminen alkoi - kaupunkia vaivasi työttömyys, rikollisuus ja teollisuuden saastuttama maaperä. == Väestö == Kaupungin asukkaista 39,2 prosenttia on latinalaisamerikkalaisia, 33,1 prosenttia mustia ja 21,4 prosenttia valkoisia. 81,8 prosenttia asukkaista on Yhdysvaltain kansalaisia. Kaupungin väestön keski-ikä on 33,8 vuotta. ==Kuvia kaupungista== Tiedosto:BridgeportCityHall.jpg|Kaupungintalo. Tiedosto:Bridgeport Hospital 2015.JPG|Bridgeportin sairaala. Tiedosto:St. John's Episcopal Church in West End.JPG|St. John's Episcopal Church. == Lähteet == === Viitteet === == Aiheesta muualla == Luokka:Connecticutin kaupungit Luokka:Fairfieldin piirikunta (Connecticut)
Toni Kuivasto

Toni Kuivasto (s. 31. joulukuuta 1975 Tampere) on suomalainen entinen jalkapalloilija. Hän oli pelipaikaltaan keskuspuolustaja. Kuivasto edusti urallaan Tampereen Ilvestä, Myllykosken Palloa, Helsingin Jalkapalloklubia, norjalaista Vikingiä, ruotsalaista Djurgårdens IF:iä sekä Valkeakosken Hakaa. Kuivasto kuului 1990- ja 2000-luvuilla Suomen maajoukkueen vakiokalustoon, mutta Sami Hyypiä ja Hannu Tihinen pelasivat toppariparina tärkeimmät ottelut, ja Kuivaston osaksi jäi vaihtopenkillä istuminen. A-maajoukkuedebyyttinsä hän teki 21. helmikuuta 1997 Malesiaa vastaan pelatussa ottelussa. Kuivasto lopetti uransa ylemmillä sarjoilla polvivaivojen takia vuonna 2011, mutta jatkoi vielä pelaamista Ilveksen kakkosjoukkueessa. ==Saavutukset== *Suomen Cup 2000 *Norjan Cup 2001 *Ruotsin mestauus 2003, 2005 *Ruotsin Cup 2004, 2005 ==Lähteet== Luokka:Suomalaiset jalkapalloilijat Luokka:Vuonna 1975 syntyneet Luokka:Elävät henkilöt
Anneli Alhanko

Anneli Elisabeth Alhanko Skoglund (s. 11. joulukuuta 1953Anneli Elisabeth Alhanko Skoglund. Ratsit. Bogotá, Kolumbia) on suomalais-venäläiseen perheeseen syntynyt ruotsalainen balettitanssija. Hänen isänsä on Erkki Alhanko, joka toimi Suomen konsulina Kolumbiassa. Anneli Alhanko kuului Tukholman kuninkaalliseen balettiin vuodesta 1969.Facta 2001, osa 1, p. 330. Hänet nimitettiin kaikkien aikojen nuorimpana tanssijana sen ensitanssijaksi vuonna 1973. Vuonna 1990 hänelle myönnettiin kuninkaallisen hovitanssijan arvonimi.Artikkeli Tanssi-lehdessä 1997 == Lähteet == Luokka:Ruotsalaiset balettitanssijat Luokka:Vuonna 1953 syntyneet Luokka:Elävät henkilöt
Erilliset joukot

Erillisiksi joukoiksi kutsutaan matematiikassa sellaisia joukkoja A ja B, joilla ei ole yhtään yhteistä alkiota. Eli joukkojen leikkaus on tyhjä joukko, A \cap B = \varnothing. Esimerkiksi {1, 2, 3} ja {4, 5, 6} ovat erillisiä joukkoja, koska joukoissa ei esiinny samoja lukuja. Pistevieraat, yhteispisteettömät ja erilliset ovat synonyymejä. ==Kirjallisuutta== * Luokka:Joukko-oppi
Youri Djorkaeff

Youri Djorkaeff (s. 9. maaliskuuta 1968 Hän edusti maataan MM-kisoissa 1998 ja 2002 sekä EM-kisoissa 1996 ja 2000. Vuosien 1998 ja 2000 arvokisat päättyivät voitonjuhliin. Djorkaeffin isä Jean edusti hänkin Ranskaa maajoukkuetasolla, muun muassa vuoden 1966 maailmanmestaruuskilpailuissa. == Lähteet == == Aiheesta muualla == *Djorkaeffin viralliset sivut *Djorkaeff L'Equipen tietokannassa *Djorkaeff Fussballdatenin tietokannassa *Djorkaeffin pelaajaprofiili Yahoo! Sportin sivuilla Luokka:Ranskalaiset jalkapalloilijat Luokka:Jalkapallon maailmanmestarit Luokka:Vuonna 1968 syntyneet Luokka:Elävät henkilöt Luokka:Jalkapallon Euroopan mestarit
Saludemos la Patria orgullosos

Saludemos la Patria orgullosos (”Tervehtikäämme ylpeinä isänmaata”) on El Salvadorin kansallislaulu. Laulun virallinen nimi on ”Himno Nacional de El Salvador” (”El Salvadorin kansallislaulu”). Laulun on säveltänyt Juan Aberle ja sanoittanut Juan José Cañas. Laulu otettiin kansallislauluksi ensi kertaa 15. syyskuuta 1879, mutta sillä ei ollut virallista tunnustusta ennen 11. joulukuuta 1953. == Espanjalainen teksti == ;Kertosäkeistö :Saludemos la patria orgullosos :De hijos suyos podernos llamar; :Y juremos la vida animosos, :Sin descanso a su bien consagrar. ;Ensimmäinen säkeistö :De la paz de la dicha suprema, :Siempre noble soñó El Salvador; :Fue obtenerla su eterno problema, :Conservarla es su gloria mayor. :Y con fe inquebrantable el camino :Del progreso se afana en seguir, :Por llenar su grandioso destino :Conquistarse un felíz porvenir. :La protege una férrea barrera :Contra el choque de ruín deslealtad, :Desde el día en que su alta bandera :Con su sangre escribió: ¡LIBERTAD! ;Toinen säkeistö :Libertad es su dogma, es su guía :Que mil veces veces logró defender; :y otras tantas, de audaz tiranía :Rechazar el odioso poder. :Dolorosa y sangrienta es su Historia :Pero excelsa y brillante a la vez; :Manantial de legítima gloria, :Gran lección de espartana altivez. :No desmaya en su innata bravura :En cada hombre hay un héroe inmortal :Que sabrá mantenerse a la altura :De su antiguo valor proverbial. ;Kolmas säkeistö :Todos son abnegados, y fieles :Al prestigio del bélico ardor :Con que siempre segaron laureles :De la patria salvando el honor. :Respetar los derechos extraños :Dedicando su esfuerzo tenaz, :en hacer cruda guerra a la guerra: :Su ventura se encuentra en la paz. :Y en seguir esta línea se aferra :apoyarse en la recta razón :para ella, sin torpes amaños :Su invariable, más firme ambición. == Lähteet == Luokka:Kansallislaulut Luokka:El Salvador
Salve, Oh Patria

Salve, Oh Patria! (”Terve, oi isänmaa!”) on vuodesta 1886 ollut Ecuadorin kansallislaulu. Laulun sanoittaja Juan León Mera toimi myöhemmin Ecuadorin senaatin puhemiehenä. Laulun on säveltänyt Antonio Neumane. Laulussa on kertosäkeen lisäksi kuusi säkeistöä, joista tavallisesti lauletaan vain toinen. == Sanat espanjaksi == :CORO: :Salve, Oh Patria, mil veces! :¡Oh Patria, Gloria a ti! Gloria a ti! :Ya tu pecho, tu pecho, rebosa :Gozo y paz ya tu pecho rebosa; :Y tu frente, tu frente radiosa :Más que el sol contemplamos lucir, :Y tu frente, tu frente radiosa :Más que el sol contemplamos lucir. :Los primeros los hijos del suelo :Que soberbio, el Pichincha decora :Te aclamaron por siempre señora :Y vertieron su sangre por ti. :Dios miró y aceptó el holocausto :Y esa sangre fue germen fecundo :De otros héroes que atónito el mundo :Vió en tu torno a millares surgir. :a millares surgir, :a millares surgir. ==Käännös== :CHORUS: :O homeland, we greet you a thousand times! :Glory be to you, O homeland, glory be to you! :Your breast overflows with joy and peace, :And we see your radiant face shining :More brightly than the sun. :The worthy sons of the soil :Which Pichincha on high is adorning, :Always acclaimed you as sovereign lady :And shed their blood for you. :God observed and accepted the sacrifice, :And that blood was the prolific seed :Of other heroes whom the world in astonishment saw :Arising in thousands around you. ==Aiheesta muualla== * Laulun sanat espanjankielisessä Wikisourcessa * Kuuntele kansallislaulu national- anthems.net-palvelussa Luokka:Kansallislaulut Luokka:Ecuadorilainen kulttuuri
Victor Adler

Victor Adler (24. kesäkuuta 1852 Praha, Itävallan keisarikunta – 11. marraskuuta 1918 Wien, Itävalta) oli itävaltalainen sosialistipoliitikko ja Itävallan sosiaalidemokraattisen puolueen perustaja ja puheenjohtaja. Adlerista tuli keisarinvallasta luopuneen Itävallan ensimmäisen tasavallan ensimmäinen ulkoasiainministeri Karl Rennerin hallituksessa, joka aloitti 30. lokakuuta 1918. Adlerin kokoaman Itävallan työväenpuolueen puolueohjelma on ollut perustana Suomen sosialidemokraattisen puolueen Forssan ohjelmalle 1903–1952. Victor Adlerin poika Friedrich Adler oli myös sosiaalidemokraattinen poliitikko, joka kuitenkin muistetaan parhaiten Itävallan pääministeri Karl von Stürgkhin murhasta vuonna 1916. == Lähteet == == Aiheesta muualla == Luokka:Itävaltaunkarilaiset poliitikot Luokka:Itävaltalaiset sosiaalidemokraattiset poliitikot Luokka:Itävallan ulkoministerit Luokka:Vuonna 1852 syntyneet Luokka:Vuonna 1918 kuolleet
Richard Heuberger

Richard Franz Joseph Heuberger (18. kesäkuuta 1850 – 28. lokakuuta 1914) oli itävaltalainen säveltäjä ja musiikkikriitikko. Hän syntyi Grazissa ja aloitti musiikinopintonsa 26-vuotiaana Robert Fuchsin johdolla. Heubergerin tuotantoon kuuluu oopperoita, operetteja, baletteja, orkesterimusiikkia, kuoroteoksia ja lauluja. == Lähteet == Luokka:Itävaltalaiset säveltäjät Luokka:Vuonna 1850 syntyneet Luokka:Vuonna 1914 kuolleet
Franco Alfano

Franco Alfano (8. maaliskuuta 1875 – 27. lokakuuta 1954) oli italialainen säveltäjä ja pianisti. Alfano syntyi Posillipossa vuonna 1875. Hän opiskeli pääasiassa Napolissa. Myöhemmin hän jatkoi opintojaan Leipzigissa. Alfano sävelsi ensimmäisen oopperansa, Mirandan vuonna 1896. Vuodesta 1918 lähtien hän työskenteli Bolognan ja vuodesta 1923 lähtien Torinon konservatoriossa. Vuonna 1926 Alfano viimeisteli Giacomo Puccinin keskeneräiseksi jääneen oopperan Turandot. Alfano kuoli Sanremossa vuonna 1954. Alfano sävelsi pääasiassa oopperoita, mutta hänen tuotantoonsa kuuluu myös muun muassa sinfonioita ja kamarimusiikkia. == Lähteet == == Aiheesta muualla == Luokka:Italialaiset säveltäjät Luokka:Italialaiset pianistit Luokka:Vuonna 1875 syntyneet Luokka:Vuonna 1954 kuolleet
Alex Chandon

Alexander Chandon (s. 3. marraskuuta 1968) on brittiläinen ohjaaja, joka tunnetaan lähinnä elokuvasta "Cradle of Fear". Elokuvan pääosassa nähtiin Cradle of Filth yhtyeen laulaja Dani Filth. Tämä ei kuitenkaan ole Chandonin ainoa ohjaustyö, vaan Chandon on ohjannut myös sellaisia, tietyissä piireissä kulttimaineeseenkin nousseita teoksia, kuten Pervirella ja Bad Karma, joka kostuu kokoelmasta Chandonin lyhytelokuvia. Lisäksi Chandon on ohjannut myös useampia Cradle of Filthin musiikkivideoita, kuten koko "Pandaemonaeon"-videon. == Lähteet == ==Aiheesta muualla== * Luokka:Brittiläiset elokuvaohjaajat Luokka:Vuonna 1968 syntyneet Luokka:Elävät henkilöt
Chūhei Nanbu

Chūhei Nanbu (, ) oli japanilainen yleisurheilija ja olympiavoittaja. Hän on ainoa urheilija, jolla on samanaikaisesti ollut hallussaan sekä pituushypyn että kolmiloikan maailmanennätykset. Amsterdamin kesäolympialaisissa vuonna 1928 Nanbu oli neljäs kolmiloikassa (maanmies Mikio Oda otti kultaa) ja yhdeksäs pituushypyssä sekä osallistui Japanin joukkueessa 4 × 100 metrin viestiin. 27\. lokakuuta 1931 Tokiossa Nanbu hyppäsi pituutta 798 senttiä ja paransi entistä ennätystä viidellä sentillä. Tämä pysyi maailmanennätyksenä aina Jesse Owensin vuonna 1935 hyppäämään legendaariseen 813 senttiä kantaneeseen hyppyyn asti. Japanin-ennätyksenä tulos säilyi 39 vuoden ajan. Vuoden 1932 olympialaisissa Nanbu oli suosikki molemmissa pituussuuntaisissa hypyissä. Pituushypyssä kipeä selkä vaivasi Nanbua ja hän jäi pronssille. Kaksi päivää myöhemmin kolmiloikassa Nanbu kuitenkin otti kultaa ja teki uuden maailmanennätyksen 15,72 m. Näin ollen hänellä oli samanaikaisesti sekä pituushypyn että kolmiloikan ennätykset. Kolmiloikan ennätyksen rikkoi Jack Metcalfe vuonna 1935. Urheilu-uransa jälkeen Chūhei Nanbu oli urheilutoimittajana Mainichi shinbun -lehdessä. Hän toimi myös Japanin yleisurheiluliiton päävalmentajana ja Japanin joukkueen johtajana vuoden 1964 Tokion olympialaisissa. Nanbu kuoli 93-vuotiaana keuhkokuumeeseen. == Lähteet == == Aiheesta muualla == * Luokka:Japanilaiset kolmiloikkaajat Luokka:Japanilaiset pituushyppääjät Luokka:Japanilaiset olympiavoittajat Luokka:Vuonna 1904 syntyneet Luokka:Vuonna 1997 kuolleet
Patrick O’Callaghan

Patrick ”Pat” O’Callaghan (28. tammikuuta 1906 Cork – 10. joulukuuta 1991 Tipperary) oli irlantilainen yleisurheilija ja kaksinkertainen moukarinheiton olympiavoittaja. Vuonna 1927 O’Callaghan kilpaili Dublinissa ensimmäistä kertaa moukarikilpailussa. Vain kolmetoista kuukautta myöhemmin hän osallistui lajiin vuoden 1928 Amsterdamin olympialaisissa. Finaalissa Ruotsin Ossian Skiöld johti kisaa aina toiseksi viimeiselle kierrokselle asti. Tällöin O’Callaghan heitti uransa siihen asti pisimmän heiton (51 sentillä) ja otti itsenäiselle Irlannille sen ensimmäisen olympiakullan. Seuraavissa olympialaisissa Los Angelesissa 1932 Suomen Ville Pörhölä johti kilpailua viimeiselle kierrokselle asti, jolloin O’Callaghan heitti 53,92 ja otti toisen olympiakultansa. Vuoden 1936 kisoihin O’Callaghan ei päässyt osallistumaan, sillä IAAF ei tunnustanut Irlannin urheiluliittoa. Samasta syystä IAAF ei hyväksynyt hänen Corkin piirikunnan mestaruuskisoissa 1937 tekemäänsä maailmanennätystä (59,55), joka syntyi ylipainoisella välineellä ja tavallista pienemmästä kehästä. Se kesti rikkomattomana epävirallisesti vuoteen 1949. O’Callaghan voitti Irlannin mestaruuden kuudessa lajissa: moukari, kuula, kiekko, 56 paunan (25 kg) painon pituus- ja korkeusheitto ja korkeushyppy. Urheilu-uransa jälkeen O’Callaghan toimi lääkärinä Clonmelin kaupungissa aina 1980-luvun lopulle asti. == Lähteet == Luokka:Irlantilaiset moukarinheittäjät Luokka:Irlantilaiset olympiavoittajat Luokka:Vuonna 1906 syntyneet Luokka:Vuonna 1991 kuolleet
Riivattu rehtori

Riivattu rehtori (The Demon Headmaster) on samannimiseen nuorten kirjasarjaan perustuva BBC:n tilaama 18-osainen sarja. Yksi jakso kestää 25 minuuttia. Sarja kertoo koulusta, jonka pahalla rehtorilla on hypnoottisia voimia. Sarja esitettiin alun perin BBC1-kanavalla 15. tammikuuta 1996 – 10. lokakuuta 1998. Suomessa sarja esitettiin Yle TV1 -kanavalla 22. helmikuuta 1999 alkaen. Sarjaa tehtiin kolme tuotantokautta: The Demon Headmaster (1996), The Demon Headmaster Strikes Again (1997) ja The Demon Headmaster Takes Over (1998). ==Näyttelijät== * Terrence Hardiman – Rehtori * Richard Hope – Professori Tim Dexter * Nina Young – Professori Claudia Rowe * Richard Janes – Brain * Florence Hoath – Bess * Thomas Szekers – Harvey Hunter * Frances Amey – Dinah Glass-Hunter * Gunnar Atli Cauthery – Lloyd Hunter * Philip Spedding – Herra Venables * Katey Crawford Kastin – Rose Carter * James Richard – Simon James * Candace Hallinan – Sarah * Tessa Peake-Jones – Rouva Hunter * David Lloyd – Herra Hunter * Tony Osoba – Smith * Kristy Bruce – Ingrid * Alphonsia Emmanuel – The Lady * Jay Barrymore – Michael Dexter * Anthony Cumber – Ian * Rachael Goodyer – Mandy ==Aiheesta muualla== * Riivattu rehtori Internet Movie Databasessa Luokka:1990-luvun brittiläiset televisiosarjat Luokka:1990-luvun kauhusarjat Luokka:1990-luvun lastenohjelmat Luokka:1990-luvun scifi-sarjat Luokka:Nuortensarjat Luokka:Romaaneihin perustuvat televisiosarjat Luokka:BBC:n televisio-ohjelmat
Painonheitto

56 paunan painonheitto oli yleisurheilulajina mukana kaksissa olympiakisoissa: vuonna 1904 St. Louisissa ja vuonna 1920 Antwerpenissä. Se on myös yksi Ylämaan kisojen lajeista. 56 paunaa on noin 25,4 kiloa. Olympialaisissa painolla kilpailtiin pituussuuntaisesti, mutta Ylämaan kisoissa painoa (25,40 kg) heitetään myös korkeussuuntaisessa kilpailussa. Ylämaan kisoissa naiset heittävät 28 paunan painoa ja ikämiessarjoissa saatetaan heittää 42 paunan painolla. Nykyään painonheittoa harrastavat lähinnä moukarinheittäjät kakkoslajinaan. Sekä moukaria että painoa heitetään kahdella kädellä (Ylämaan kisoissa yhdellä kädellä ja heittopaino painaa 56 paunaa). Kummassakin pyörähdystekniikka on samanlainen. Veteraanisarjoissa painonheitto on virallinen kilpailulaji SM-tasolta aina MM-tasolle asti. Heittopainon kokonaispituus on 41 cm ja välineen painot eri ikäsarjoissa ovat seuraavat: Miehet: yleinen sarja 15,88 kg, 35–49-vuotiaat 15,88 kg, 50–59-vuotiaat 11,34 kg, 60–69-vuotiaat 9,08 kg, 70–79-vuotiaat 7,26 kg, yli 80-vuotiaat 5,45 kg. Naiset: yleinen sarja 9,08 kg, 35–49-vuotiaat 9,08 kg, 50–59-vuotiaat 7,26 kg, yli 60-vuotiaat 5,45 kg. Painonheiton (pituusheitto) Suomen ennätys (15,88 kg) on Henri Liipolan 22,81. Naisten SE (9,08 kg) on Sara Killisen 22,21. Painonheiton (korkeusheitto) Suomen ennätys (25,40 kg) on Pasi Paaviston 5,40 (heitto yhdellä kädellä, heitetty Hollannissa vuonna 2000 Voimamiesten EM- kisassa). Pasi Paavisto heitti kahden käden painon korkeusheiton 25,4 kg maailmanennätyksen 650 cm Pariisissa vuonna 2001. == Mitalistit == === 1904 St. Louis === Sija Maa Urheilija Tulos 1 Etienne Desmarteau 10,465 m 2 John Flanagan 10,16 m 3 James Mitchell 10,135 m === 1920 Antwerpen === Sija Maa Urheilij Tulos 1 Patrick McDonald 11,265 m 2 Patrick Ryan 10,965 m 3 Carl Johan Lind 10,250 m == Lähteet == == Aiheesta muualla == * Ylämaan kisojen painonheiton säännöt Luokka:Entiset yleisurheilun olympialajit
Ginger Snaps

Ginger Snaps on John Fawcettin vuonna 2001 valmistunut kanadalainen elokuva, joka on saanut kaksi jatko-osaa: "Ginger Snaps 2: Unleashed" ja "Ginger Snaps Back: The Beginning". == Juoni == Sisarukset Ginger, 16, ja Brigitte, 15, asuvat pienessä esikaupungissa. He tuntevat olonsa ei-toivotuiksi koulussa ja heillä on yksi ainoa kiinnostuksen kohde – kuolema. Siskokset viihtyvät keskenään omaa kuolemaansa suunnitellen. He lavastavat ja kuvaavat eri tapoja kuolla, ja mitä oudompi, verisempi ja väkivaltaisempi kuolema, sen parempi. Kaikki muuttuu, kun Ginger joutuu vesikauhuisen pedon puremaksi. Muutamassa päivässä Ginger muuttuu miehiä päivisin iskeväksi seksikkääksi vampiksi, joka syö lihanhimossaan paikallisten koiria öisin. Edes viaton Brigitte ei kykene pysäyttämään verenjanoista sisartaan. Halloween-juhlan ja täydenkuun lähestyessä Gingerin verenhimo vain kasvaa kasvamistaan, ja enää eivät ainoastaan koirat ole vaarassa. Ajan käydessä vähiin, Brigitten on valittava pelastautuminen tai liityttävä Gingerin lihanhimoiseen maailmaan. == Hahmot == Brigitte on nuorempi Fitzgeraldin sisaruksista, joka syntyi syyskuussa 1985, vuosi myöhemmin kuin hänen siskonsa Ginger. Hän kasvoi Bailey Downsissa, jossa hän ja hänen siskonsa tunsivat olevansa ei-toivottuja. Vuonna 2000, Bailey Downsiin ilmaantui peto, joka puri Gingeria. Brigitte haki apua Samilta, paikalliselta pojalta, joka oli ajanut pedon yli. He alkoivat etsiä parannuskeinoa lykantropia-virukseen. Ginger on vanhempi Fitzgeraldin sisaruksista, joka syntyi vuonna 1984. Hän varttui Bailey Downsissa tuntien olonsa ei-toivotuksi, kuten sisarensa. Vuonna 2000, Bailey Downsiis ilmaantunut peto puri Gingeria. Ginger muuttui ihmissudeksi, joka söi paikallisten koiria öisin. Sam on paikallinen kasvihuoneen pitäjä ja huumekauppias. Hänestä tulee kasvituntemuksensa myötä tärkeä hahmo auttaessaan Brigitteä ihmissusiongelman ratkaisemissa. == Näyttelijöitä == == Soundtrack == #Godhead - Inside You #Project 86 - Pipe Dream #Glassjaw - Siberian Kiss #Sinch - Silent Acquiescence Of Millions #Killswitch Engage - Temple From The Within #Soulfly - First Commandment #Fear Factory - Cloning Technology #Professional Murder Music - A Night Like This #Machine Head - Desire To Fire #Hatebreed - Burial For The Living #Saliva - Pincushion #Shadows Fall - Of One Blood #Junkie XL - Action Radius #Cradle Of Filth - Her Ghost In The Fog Luokka:Ihmissusielokuvat Luokka:Vuoden 2001 kanadalaiset elokuvat Luokka:Nuortenelokuvat Luokka:Kauhuelokuvat Luokka:Elokuvat koulusta ja koulutuksesta
Interglasiaali

Interglasiaali on jääkausien eli glasiaalien välinen lämpimämpi aika. Nykyään elämme holoseeni-interglasiaalia, jonka lämpöhuippu oli atlanttisella kaudella. Tällöin jopa Norjan vuoristojäätikkö Jostedalsbreen suli. Interglasiaaliaikoina maapallon akselikallistuma on suuri, mikä tuottaa lämpimät kesät. Eem-interglasiaali oli huippunaan nykyistä lämpimämpi. On myös ollut pidempiä interglasiaaleja, jolloin jäätiköt ovat kasvaneet nykyistä suuremmiksi. == Tunnettuja interglasiaaleja == * Holoseeni * Eem * Holstein == Glasiaali-interglasiaalisykli == Kasvillisuus ja maaperä noudattavat laajoilla alueilla jäätikön reunan ulkopuolella kiertoa jääkausien välisten lämpimien interglasiaalien kautta. Kylmän ja lämpimän vaiheen välillä on siirtymätiloja. # Kylmä, kuiva jääkausi. # Lämpenevä, kuiva jääkauden päättymisvaihe. # Lämmin, kostuva interglasiaali. # Kostea, viilenevä interglasiaalin päättymisvaihe. # Taas kylmä, kuiva jääkausi. Tämän mukaan jääkauden tullessa ensin kostuu, ja sitten viilenee. Jääkausi vaatii kylmää, kosteaa ilmastoa. Maaperän kiertohttp://www.geo.arizona.edu/palynology/geos462/07nonmarin.html : # Glasiokraattinen maannos, kylmä, kuiva, vähän biomassaa, paljon hivenaineita. Jokien virtaaman vuosivaihtelut suuria.http://www.qpg.geog.cam.ac.uk/research/projects/interglacialrivers/fphi.html # Protokraattinen, lämpenevä, maannos muuttuu hedelmällisemmäksi, kasvava biomassan määrä, paljon typpeä ja fosforia. # Mesokraattinen, lämmintä, hedelmällisin maannos, suurin biomassa, paljon typpeä ja fosforia. # Oligokraattinen, viilenevä ilmasto, hedelmättömämmäksi muuttuva maannos, pienenevä biomassa. Eri alueilla kasvillisuus vaihtelee eri tavoin. Monesti jääkaudella lämpimän, kostean ilmanalan lajisto korvautuu kuivan, kylmän ilmaston lajilla kaukana jäätiköstä. Esimerkiksi tammen tilalle tulee jääkaudella joillain alueilla mäntyä tai arokasvillisuutta. Jotkin kuivat alueet kostuvat jääkausilla niin, että aavikolle voi ilmestyä mäntyä ja katajaa. == Katso myös == * interstadiaali * jääkausijakso == Lähteet == Luokka:Ilmastohistoria
Jostedalsbreen

Jostedalsbreen (Jostedalin jäätikkö) on suurehko lakijäätikkö Etelä-Norjan länsirannikon lähellä vuoristossa. Jäätikön pinta-ala on 486 km² ja korkein kohta on Lodalskåpa, 2 083 metriä. Jäätiköstä leviää sen eri puolille useita virtamaisia vuoristojäätiköitä eli laaksojäätiköitä, joissa ylhäälle kertyneet jäämassat valuvat rinteitä pitkin alas. Jostedalsbreenin osia ovat Austdalsbreen, Bergsetbreen, Bøyabreen, Fåbergstølsbreen, Langedalsbreen, Lodalsbreen, Melkevollbreen, Stigaholtbreen, Tuftebreen ja Tunsbergdalsbreen. == Glasiologia == Jäätiköt toimivat herkkinä ilmaston vaihteluiden mittareina, joten ne ovat myös arvokkaita kohteita ilmaston historiallisessa tutkimuksessa. Tarkemmat jäätiköiden pituus- ja massamuutoksiin kohdistuvat mittaukset alkoivat kuitenkin vasta 1800-luvun lopulla, joten sitä edeltävän ajan tilanteita tarkastellessa on turvauduttu muihin historiallisiin ja geomorfologisiin lähteisiin. Vanhojen piirrosten, maalausten, painokuvien, valokuvien, karttojen sekä kirjoitettujen dokumenttien avulla Jostedalin jäätikön pituuden muutoksia on voitu tarkastella noin 300 viimeisen vuoden ajalta. Varhain holoseenin aikana, noin 7 600 vuotta ennen ajanlaskun alkua, Jostedalin jäätikkö suli kokonaan olemattomiin. Syynä olivat nykyiseen verrattuna korkeammat kesälämpötilat sekä/tai alhaisemmat talvisademäärät. Kesäiset keskilämpötilat olivat useiden vuosisatojen ajan noin 0,7 °C korkeampia kuin nykyisin. Talviset sademäärät ovat kuitenkin olleet melko samanlaisia kuin nykyisin (esim. keskimääräinen talvisadanta vuosivälillä 1961–1990). Vaikka suoria historiallisia todisteita ei ole löydetty 1800-lukua edeltäneeltä ajalta, on joidenkin epäsuorien dokumenttien perusteella voitu päätellä, että pienen jääkauden aikana Jostedalin jäätikkö oli suurimillaan noin vuoden 1750 paikkeilla. Varhain 1700-luvulla jäämassat kasvoivat suuresti, mikä todennäköisesti johtui jopa enemmän runsaslumisista talvista kuin viileämmistä kesistä. Esimerkiksi Jostedalin jäätikköön kuuluvan Nigardsbreen-laaksojäätikön pituus kasvoi 2 800 metriä 25 vuoden aikana vuosien 1710 ja 1735 välillä, joten sen keskimääräinen kasvu oli tuolloin noin 110 metriä vuodessa. Useat tutkitut jäätikön ulosvirtauskohdat eli laaksojäätiköt saavuttivat pienemmän kasvuhuippunsa myös 1870-luvun lopussa. == Kansallispuisto == Jäätikön ympärille perustettiin Jostedalsbreenin kansallispuisto vuonna 1991, ja suojeltua aluetta laajennettiin edelleen vuonna 1998. Nykyisin kyseinen kansallispuisto kattaa 1 310 neliökilometrin laajuisen alueen, joten se on Norjan kansallispuistoista neljänneksi suurin. == Lähteet == ==Aiheesta muualla== *Jostedal Glacier National Park Luokka:Sognin ja Fjordanen läänin jäätiköt
Götanmaa

Götanmaa (myös Göötanmaa, ) on eteläisin Ruotsin kolmesta pääalueesta. Muut pääalueet ovat Sveanmaa ja Norlanti. Götanmaan maapinta-ala on 87 262,1 km². Vuoden 2011 lopussa alueella oli 4 543 533 asukasta, joten alueen väentiheys oli 52,1 asukasta neliökilometriä kohti. Götanmaa koostuu kymmenestä maakunnasta, jotka ovat * Skåne * Blekinge * Halland * Småland * Öölanti * Gotlanti * Itä-Götanmaa * Länsi-Götanmaa * Dalsland * Bohuslän Historiallisesti Skåne, Halland ja Blekinge eivät kuuluneet Götanmaahan, sillä ne liitettiin Tanskasta Ruotsiin vasta Roskilden rauhassa (1658). Näistä neljästä maakunnasta käytetään joskus yhteisnimitystä Skåneland. Bohuslän puolestaan kuului viikinkiajalta 1660-luvulle asti Norjalle. ==Väestönkehitys== ==Lähteet== Luokka:Ruotsin historialliset pääalueet
Epigrammi

Epigrammi (< ) on lyhyt ja naseva, usein satiirinen ivaruno tai samantyyppinen proosateksti. Epigrammeille ovat luonteenomaisia paradoksien ja antiteesien viljely, yllätyksellisyys ja nokkeluus. Epigrammeissa on usein lopussa terävä pisto tai lakoninen tai kiusoitteleva toteamus. Epigrammit ovat hyvä osoitus runouden voimasta oivallusten ja sukkeluuksien esittämisessä. Alun perin epigrammi tarkoitti rakennuksen päätykirjoitusta ”päälle kirjoitettua”, temppelilahjojen omistuskirjoitusta tai päällekirjoitusta. Hautakiviin piirretyt epigrammit kertoivat haudatun nimen ja jotain hänen elämänvaiheistaan. Jo muinaisessa Egyptissä laadittiin epigrammeja. Ensimmäinen nimeltä tunnettu epigrammirunoilija on kreikkalainen Arkhilokhos (n. 680–645 eaa.). Roomalainen Martialis (n. 40–104 jaa.) laati yli satiirista epigrammia, joista on suomennettu valikoima Venus, viini ja vapaus. Suomalaisia epigrammaatikkoja ovat esim. J. L. Runeberg, V. A. Koskenniemi ja Otto Manninen. Kreikkalaisen epigrammirunouden tärkein lähde on Kreikkalainen antologia. Roomalaiset epigrammit ovat paljossa velkaa kreikkalaisille edeltäjille ja aikalaisille. Roomalaiset epigrammit olivat kuitenkin kreikkalaisia useammin satiirisia ja käyttivät joskus epäsiveellistä kieltä vaikutuksen aikaansaamiseksi. Nykypäivänä epigrammin tunnetuin muoto on viisisäkeinen limerikki. ==Merkitys journalismissa== Journalismissa epigrammi ei tarkoita runomuotoista kerrontaa vaan pelkästään poikkeuksellisen napakkaa ja asian ytimekkäästi kiteyttävää toteamusta. ==Lähteet== == Kirjallisuutta == * Antiikin aikaisten kreikan- ja latinankielisten hautaepigrammien suomennoksia. Luokka:Runous
Ortodoksisuuden sunnuntai

Ortodoksisuuden sunnuntai on Suuren paaston ajalle sattuva ensimmäinen sunnuntai. Nimi johtuu ensimmäisten vuosisatojen ikonienriistäjistä ja ikonoklasmista saadusta voitosta vuodelta 843, jolloin keisarinna Theodora kantoi 11. maaliskuuta 843 suurin juhlallisuuksin ikonit takaisin Konstantinopolin Hagia Sofian kirkkoon. Ikonien voitto on ortodoksisuuden voitto: ilman ikoneja ei olisi tällaista ortodoksista uskoa. Seitsemännessä ekumeenisessa kirkolliskokouksessa tehtyjen päätöksien kautta on kristinuskoon kirjoitettu selvät säännöt ikonien kunnioittamiselle. == Katso myös == * Ikoni * Ikonostaasi * Ikonoklasmi == Aiheesta muualla == * Ortodoksisuuden sunnuntai / Ortodoksi.net Luokka:Ortodoksisen kirkon kirkkovuosi
Korvat auki

Korvat auki r.y. on vuonna 1977 perustettu suomalainen kulttuuriyhdistys, jonka tarkoituksena on edistää ja tehdä tunnetuksi uutta suomalaista musiikkia ja joka on merkittävästi vahvistanut modernin taidemusiikin asemaa Suomessa. Yhdistyksen perustajiin kuuluvat muun muassa Kaija Saariaho, Jouni Kaipainen, Magnus Lindberg, Olli Kortekangas, Jukka Tiensuu, Eero Hämeenniemi ja Esa- Pekka Salonen, ja sen ”henkisenä isänä” toimi säveltäjä Erik Bergman. Korvat auki -yhdistys toimii Helsingissä ja järjestää konsertteja ja seminaareja. Yhdistyksen säveltäjien teosten esittämistä varten perustettiin Toimii-yhtye, joka kantaesitti useitten jäsenten sävellyksiä, muun muassa Magnus Lindbergin teokset Action – Situation – Signification (1982) ja Kraft (1982–85). Nykyään Korvat auki -yhdistyksen yhteydessä toimii Korvat Auki EnsembleTietoa Korvat Auki, viitattu 31.10.2024. Korvat auki -yhdistys toimii edelleen aktiivisesti uuden musiikin ja nuorten säveltäjien esiintuojana. Yhdistys muun muassa juhli 30-vuotista toimintaansa järjestämällä 24.11.–1.12.2007 juhlafestivaalin, johon kuului neljä tapahtumaa. Korvat auki on oman konserttitoimintansa ohella ollut näkyvästi esillä muun muassa Musica nova Helsinki - ja Viitasaaren Musiikin aika -festivaaleilla sekä Runokuu-festivaalilla Helsingin Juhlaviikoilla. Yhdistyksen konserttitoiminta on myös levinnyt pääkaupunkiseudun ulkopuolelle, muun muassa Turkuun. Korvat auki -yhdistyksen yhteistyökumppaneihin ovat kuuluneet NYKY Ensemble ja Ensemble Offspring. == Puheenjohtajat == * Eero Hämeenniemi (1977–1979; 1981-1982) * Kaija Saariaho (1979–1980) * Esa-Pekka Salonen (1980–1981) * Markus Castrén (1982–1983) * Olli Koskelin (1983–1984) * Olli Pohjola (1984–1985) * Juhani Nuorvala (1985–1986) * Kimmo Hakola, Jyrki Linjama, Veli-Matti Puumala (1986–1987) * Veli-Matti Puumala (1987–1988) * Hannu Pohjannoro (1987–1991) * Markus Fagerudd (1991–1992) * Jovanka Trbojević (1992–1993) * Seppo Pohjola (1993–1994) * Juha T. Koskinen (1994–1995) * Johan Tallgren (1995–1996) * Lotta Wennäkoski (1996–1998) * Perttu Haapanen (1998–2000) * Lauri Kilpiö (2000–2003) * Ville Raasakka (2004–2006) * Maija Hynninen (2006–2008) * Markku Klami (2008–2011) * Matei Gheorghiu (2011–2015) * Niilo Tarnanen (2015–2018) * Janne Kivistö (2018–2020) * Finn Shields (2020–2021) * Robert Ruohola (2021–2022) * Leevi Räsänen (2022–2023) * Mathias Waenerberg (2023–2024) * Pauli Uusitalo (2024–) Yhdistyksen Historiaa Korvat Auki, viitattu 31.10.2024 ==Lähteet== ==Aiheesta muualla== * Korvat auki -yhdistyksen nykyiset kotisivut. * Korvat auki -aktiivijäsenten blogikirjoituksia Amfion- verkkojulkaisussa. * Sininen laulu, osa 11: Kosketuspintoja todellisuuteen 1972–1982. Korvat auki -yhdistys. Yleisradio. * Korvat auki -nostalgiasivut. (Arkistoitu Internet Archiveen 28.9.2007.) * Luokka:Suomalaiset musiikkialan järjestöt
CEN

CEN, ( tai ) on yksityinen voittoa tavoittelematon järjestö, jonka päätehtävinä on edistää eurooppalaista standardisointia. EEC ja EFTA-maiden standardisointijärjestöt perustivat CEN:n vuonna 1961. Järjestön kansalliset jäsenet tuottavat yhteistyössä vapaaehtoisia eurooppalaisia EN-standardeja. CENin vastuualueeseen kuuluvat elektroniikkaa (Cenelec) ja tietoliikennettä (ETSI) lukuun ottamatta kaikki standardit. CENiin kuuluvat tällä hetkellä Alankomaat, Belgia, Bulgaria, Espanja, Islanti, Irlanti, Italia, Itävalta, Kreikka, Kroatia, Kypros, Latvia, Liettua, Luxemburg, Pohjois-Makedonia, Malta, Norja, Puola, Portugali, Ranska, Romania, Ruotsi, Slovakia, Saksa, Slovenia, Suomi, Sveitsi, Tšekki, Tanska, Turkki, Unkari, Viro ja Yhdistynyt kuningaskunta. Suomea CENissä edustaa Suomen Standardisoimisliitto SFS. CENin standardit vahvistetaan Suomessa SFS-EN-standardeiksi. Kansainvälisen standardoimisjärjestön ISO:n kanssa CEN on tehnyt Wienin sopimuksen. ==Muutamia EN-standardeja== ===EN 1 - 9999=== * EN 1: Nestemäiset öljyuunit, joissa on höyrystyspolttimia * EN 2: Paloluokitus * EN 3: Kannettavat sammuttimet * EN 71: Lelujen turvallisuus * EN 81: Hissien turvallisuus * EN 115: Liukuportaiden ja liikkuvien käytävien turvallisuus * EN 166: Henkilökohtainen silmäsuojaus. tekniset tiedot * EN 206: Betoni. Määrittely, ominaisuudet, valmistus ja vaatimustenmukaisuus * EN 1177: Iskuja vaimentavien leikkikenttien pinta. Turvallisuusvaatimukset ja testimenetelmät * EN 1325-1: Arvohallinnan sanasto, arvon arviointi ja toiminnallinen analyysi * EN 1337: Rakennelaakerit * EN 1399: Joustavat lattiat. Palaneen ja palaneen savukkeen kestävyyden määrittäminen * EN 1990…1999: Eurokoodit * EN 2366:2019: Ilmailu- ja avaruussarja - Levyt ja liuskat - Lämpökestävät seokset - Kylmävalssatut - Paksuus ≤ 3 mm - Mitat ===EN 10000 - 39999=== * EN 10002: Metallimateriaalit - vetokokeet * EN 13000: Nosturi - Autonosturi * EN 13670: Betonirakenteiden toteuttaminen ===EN 40000 - 69999=== * EN 45004: Yleiset kriteerit tarkastustoimintaa suorittavien erityyppisten laitosten toiminnalle (Peruutettu ja korvattu standardilla EN ISO/IEC 17020) * EN 45020: Standardointi ja siihen liittyvät toiminnot - Yleinen sanasto * EN 60065: Audio-, video- ja vastaavat elektroniset laitteet - Turvallisuusvaatimukset. * EN 60073: Merkkivalolaitteiden ja toimilaitteiden koodaus lisävärillä ja -välineillä; * EN 60447: Ihmisen ja koneen käyttöliittymä: toimintaperiaatteet; * EN 60950-1: Tietotekniikkalaitteet - Turvallisuus - Osa 1: Yleiset vaatimukset ==Aiheesta muualla== * CEN kotisivut Luokka:Standardit Luokka:Standardisoimisjärjestöt
Avanti! (orkesteri)

Avanti! () on suomalainen kamariorkesteri, joka perustettiin Esa-Pekka Salosen, Olli Pohjolan ja Jukka-Pekka Sarasteen aloitteesta vuonna 1983. Orkesterin kokoonpano vaihtelee jousikvartetin ja sinfoniaorkesterin välillä tilanteesta riippuen, lähtökohtana on itse musiikki eikä orkesterin kokoonpano. Avanti! syntyi tarpeesta korkealaatuiseen yhteismusisointiin innostuneiden ja taitavien muusikoiden kesken, sekä tietoisuudesta siitä, että suuri osa nykymusiikista ja muusta harvoin kuullusta ohjelmistosta saattaisi muutoin jäädä soittamatta. Avantin taiteellisena johtajana aloitti syyskuussa 2024 pianisti Joonas Ahonen. Sopimus on kolmivuotinen ja se sisältää option kahteen lisävuoteen.}} Orkesteri on esiintynyt ulkomailla muun muassa Salzburgin, Edinburghin ja Lockenhausin musiikkijuhlilla. Avanti on tehnyt yhteistyötä tanssiryhmä Tero Saarinen Companyn kanssa, koreografi Tero Saarisen George Crumbin Valaan ääniä -sävellykseen perustuvassa teoksessa Vox BalaenaeTero Saarinen Companyn sivusto (2011). Avantin toiminnanjohtajana on toiminut elokuusta 2017 alkaen Annika Mustonen. Aiempia toiminnanjohtajia ovat muun muassa Maati RehorYle sekä hänen edeltäjänsä Maija Kylkilahti.Helsingin Sanomat Orkesterin toimintaa hallinnoi Pro Avanti! ry. Vuonna 2018 selvisi, että aiempi Avanti! ry oli saanut orkesterin ylläpitoa varten opetus- ja kulttuuriministeriöltä 20 vuoden ajan valtionosuutta enemmän kuin olisi kuulunut. Ministeriö vaati yhdistystä palauttamaan liikaa maksetusta tuesta puoli miljoonaa euroa. Toiminta siirrettiin uudelle yhdistykselle, jolle ministeriö alkoi maksaa valtionosuutta. Vanha Avanti! ry muutti nimensä Salmisaaren kamariorkesteri ry:ksi ja hakeutui konkurssiin vuonna 2020. == Suvisoitto == Vuodesta 1986 orkesteri on järjestänyt Porvoossa Suvisoitto- festivaalia. Ensimmäisen kolmipäiväisen festivaalin organisoivat professori Ilkka Oramo, Esa-Pekka Salonen ja Jukka-Pekka Saraste. Nimensä festivaali sai Usko Meriläisen sävellyksestä. Suvisoiton musiikillinen aikahaarukka ulottuu barokista kantaesityksiin. Kokoonpanot voivat vaihdella konserttiohjelmassa yhdestä soittajasta 70:ään ja genret klassisesta musiikista tangoon. Suvisoitolla on ollut keskeinen rooli uusien tulkintaperinteiden ja musiikin esitystapojen välittäjänä. Suvisoiton ohjelmaa kutsutaan vuosittain suunnittelemaan yksi tai useampi taiteellinen suunnittelija. == Lähteet == == Aiheesta muualla == * Avantin kotisivut * Ylen Elävä arkisto: HumppAvanti! Luokka:Suomalaiset sinfoniaorkesterit
Espanja talviolympialaisissa 2006

Espanja osallistui Torinon talviolympialaisiin 2006 16 urheilijan voimin. Joukkueen edustaja kisojen avajaisissa oli alppihiihtäjä María José Rienda. ==Joukkue== ===Alppihiihto=== Andrea Casanovas * Naisten alppiyhdistetty : 1. pujottelulasku – luovutti ennen kilpailua * Naisten syöksylasku : Finaali – 2.06,73 (38. sija) Leyre Morlans * Naisten syöksylasku : Finaali – keskeytti * Naisten supersuurpujottelu : Finaali – 1.38,53 (49. sija) María José Rienda * Naisten suurpujottelu : 1. lasku – 1.02,28 : 2. lasku – 1.09,85 : Yhteisaika – 2.12,13 (13. sija) * Naisten supersuurpujottelu : Finaali – 1.36,03 (37. sija) Carolina Ruiz Castillo * Naisten alppiyhdistetty : 1. pujottelulasku – 41,74 : 2. pujottelulasku – 46,47 : Syöksylasku – 1.32,72 : Yhteisaika – 3.00,93 (25. sija) * Naisten syöksylasku : Finaali – 2.01,09 (30. sija) * Naisten suurpujottelu : 1. lasku – 1.03,18 : 2. lasku – 1.10,36 : Yhteisaika – 2.13,54 (20. sija) * Naisten supersuurpujottelu : Finaali – 1.35,20 (30. sija) ===Ampumahiihto=== Luis Alberto Hernando * Miesten 10 km – 32.26,0 (84. sija) * Miesten 20 km – 1.06.54,4 (81. sija) ===Freestyle-hiihto=== Nuria Montané * Naisten kumpareet : Karsintakierros – 11,76 pistettä (ei selvinnyt jatkoon) ===Lumilautailu=== Jordi Font * Miesten lumilautakrossi : 1. karsintakierros – 1.22,35 : 2. karsintakierros – 1.21,18 : Kahdeksasosafinaali, 2. erä – 2. sija : Neljännesfinaali, 1. erä – 2. sija : Semifinaali, 1. erä – 2. sija : Finaali – 4. sija Ibón Idigoras * Miesten lumilautakrossi : 1. karsintakierros – 1.23,80 : 2. karsintakierros – 1.23,56 (ei selvinnyt jatkoon) Iker Fernández * Miesten lumikouru : 1. karsintakierros – 27,0 pistettä : 2. karsintakierros – 27,0 pistettä (ei selvinnyt jatkoon) Queralt Castellet * Naisten lumikouru : 1. karsintakierros – 20,5 pistettä : 2. karsintakierros – 18,3 pistettä (ei selvinnyt jatkoon) Clara Villoslada * Naisten lumikouru : 1. karsintakierros – 10,3 pistettä : 2. karsintakierros – 11,4 pistettä (ei selvinnyt jatkoon) ===Pohjoismaiset hiihtolajit=== Laia Aubert Torrents * Naisten 10 km perinteinen – 33.29,4 (64. sija) * Naisten 15 km takaa-ajo (7,5 km perinteinen + 7,5 km vapaa) – 50.41,3 (61. sija) Juan Jesús Gutiérrez * Miesten 50 km vapaa, yhteislähtö – 2.06.43,3 (22. sija) Laura Orgue * Naisten 10 km perinteinen – 33.18,6 (63. sija) * Naisten 15 km takaa-ajo (7,5 km perinteinen + 7,5 km vapaa) – 51.16,5 (63. sija) Diego Ruiz * Miesten 15 km perinteinen – 41.37,9 (47. sija) * Miesten 30 km takaa-ajo (15 km perinteinen + 15 km vapaa) – 1.24.05,5 (55. sija) * Miesten 50 km vapaa, yhteislähtö – 2.06.51,6 (23. sija) Vicenç Vilarrubla * Miesten 15 km perinteinen – 43.47,2 (66. sija) * Miesten 30 km takaa-ajo (15 km perinteinen + 15 km vapaa) – 1.19.39,8 (32. sija) * Miesten 50 km vapaa, yhteislähtö – 2.09.03,1 (42. sija) ==Aiheesta muualla== *Espanjan olympiakomitean Torino 2006 -sivusto Talviolympialaiset 2006 Luokka:Valtiot talviolympialaisissa 2006
Dracula – vanha vampyyri

Dracula – vanha vampyyri () on Tod Browningin ohjaama kauhuelokuva vuodelta 1931. Garrett Fortin käsikirjoitus perustuu Bram Stoker romaaniin Dracula (1897) sekä Hamilton Deanen ja John L. Balderstonin romaanin pohjalta kirjoittamaan näytelmään (1927). Karpaateille sijoittuva elokuvan alkuosa seuraa enemmän Stokerin romaania, kun taas Englantiin sijoittuvat kohtaukset seuraavat näytelmää.Erickson Draculaa esitti Bela Lugosi, joka oli näytellyt saman roolin myös näytelmäsovituksessa. Lugosin Dracula on ollut esikuvina lukuisille myöhemmille Draculan esittäjille.Jardine == Rooleissa == == Tuotanto == Elokuvan leikkauksessa on mahdollisesti tapahtunut virhe, sillä useassa kohdassa on näkyvillä pöytälampun edessä valosuojaksi asetettu pahvi. Monet tosin uskovat pahvin olleen tarkoituksellinen, sillä elokuvan käsikirjoituksessa mainitaan ohimennen ”lampun varjostimesta”, joka saattaa viitata pahviin. == Sovitukset == === Espanjankielinen rinnakkaisversio (1931) === Elokuvasta kuvattiin samanaikaisesti myös espanjankielinen versio Drácula (1931). Kun Browning oli saanut englanninkieliset kohtaukset kuvattua päivällä, George Melford ja Enrique Tovar Avalos kuvasivat öisin samoissa lavasteissa espanjankielistä versiota. Nixon. Sen pääosissa olivat: === Muut Universalin Dracula-elokuvat === Vuosi Alkuperäinen nimi Suomenkielinen nimi Ohjaaja Dracula Van Helsing Huomioita 1936 Dracula's Daughter Lambert Hillyer – Edward Van Sloan jatko-osa Draculalle 1943 Son of Dracula Draculan poika Robert Siodmak – – jatko-osa Draculalle 1944 House of Frankenstein Erle C. Kenton John Carradine – 1945 House of Dracula Erle C. Kenton John Carradine – 1948 Abbott and Costello Meet Frankenstein Charles Barton Bela Lugosi – 1979 Dracula Dracula John Badham Frank Langella Laurence Olivier romaanin uudelleenfilmatisointi 2004 Van Helsing Van Helsing Stephen Sommers Richard Roxburgh Hugh Jackman == Myöhempi arvostus == Dracula – vanha vampyyri valittiin vuonna 2000 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == * * * === Viitteet === == Aiheesta muualla == * * Glödstaf, Kari: Dracula (1931). Filmgoer 2002. (arvostelu) Luokka:Yhdysvaltalaiset kauhuelokuvat Luokka:Vuoden 1931 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Tod Browningin ohjaamat elokuvat Luokka:Dracula-elokuvat
Per Nørgård

Per Nørgård (s. 13. heinäkuuta 1932 Gentofte) on tanskalainen säveltäjä. Hän aloitti musiikinopintonsa Kööpenhaminassa Vagn Holmboen johdolla ja jatkoi niitä myöhemmin Pariisissa opettajanaan Nadia Boulanger. Nørgård sai erityisesti uransa alkuvaiheissa vaikutteita Vagn Holmboelta, Carl Nielseniltä ja Jean Sibeliukselta. Myöhemmin sveitsiläinen taiteilija Adolf Wölfli on toiminut inspiraation lähteenä monille Nørgårdin teoksille. Nørgårdin tuotantoon kuuluu muun muassa kuusi oopperaa, kaksi balettia, kahdeksan sinfoniaa ja konserttoja. Hän on julkaissut myös useita musiikkiin liittyviä kirjoituksia. Per Nørgårdille myönnettiin Wihurin kansainvälisten palkintojen rahaston Sibelius-palkinto vuonna 2006.Helsingin Sanomat 10. lokakuuta 2006, s. C1 Oopperasta Gilgamesh Nørgård sai Pohjoismaiden neuvoston musiikkipalkinnon vuonna 1974.Keijo Virtamo (toim.): Otavan musiikkitieto (2. painos), s. 288. Helsinki: Otava, 1997. ISBN 951-1-14518-5. ==Lähteet== Luokka:Tanskalaiset säveltäjät Luokka:Sibelius-palkinnon saajat Luokka:Vuonna 1932 syntyneet Luokka:Elävät henkilöt
Xian Xinghai

Xian Xinghai (13. kesäkuuta 1905 – 30. lokakuuta 1945) oli kiinalainen säveltäjä. Xian Xinghai syntyi Macaossa vuonna 1905. Hän aloitti klarinetinsoiton vuonna 1918. Myöhemmin hän opiskeli myös pianon- ja viulunsoittoa. Vuonna 1929 Xian Xinghai siirtyi Pariisiin. Vuodesta 1931 lähtien hän opiskeli Pariisin konservatoriossa sävellystä Vincent d’Indyn ja Paul Dukasin johdolla. Xian Xinghai palasi Kiinaan vuonna 1935. Vuonna 1940 hän kuitenkin muutti Neuvostoliittoon, jossa hän kuoli tuberkuloosiin vuonna 1945. Xian Xinghai sävelsi yli kolmesataa teosta. Niihin kuuluu muun muassa Keltainenjoki -kantaatti. Luokka:Kiinalaiset säveltäjät Luokka:Vuonna 1905 syntyneet Luokka:Vuonna 1945 kuolleet